Autóvezetés közben szívinfarktust kapott és meghalt Gesztesi Károly - írja a Blikk. Az 56 éves színészt Budapesten, a Ferdinánd hídnál érte a szerencsétlenség. A lap úgy tudja, hogy Gesztesi, miután rosszul lett, autójával félreállt, de a kiérkező mentők hiába próbálták 50 percen át újraéleszteni.

© MTI / Mihádák Zoltán

© MTI / Mihádák Zoltán

Gesztesi Károly a Thália Színház, a Miskolci Nemzeti Színház, a József Attila Színház, és a Vígszínház egykori színésze, az utóbbi két évtizedben szabadfoglalkozású színész volt, aki olyan nagysikerű filmekben szerepelt, mint a Valami Amerika, a Szabadság, szerelem, a Csak szex és más semmi. Emellett ismert szinkronszínész volt, többek között Sylvester Stallone, vagy a rajzfilmhős Shrek magyar hangját is ő kölcsönözte.

Első felesége Csarnóy Zsuzsa színésznő volt, utána Karel Nikolettát vette el, harmadik feleségétől, Liptai Claudiától tíz éve váltak el. Öt gyereke van.